На основу члaнa 132 став 2 и члaнa 135 став 2 Закона о стечају (*Службени гласник Републике Србије,* бр. 104/09, 99/11 – др. закон, 71/12 – одлука УС, 83/14, 113/17, 44/18, 95/18), као и поглавља III Националног стандарда број 5 о начину и поступку уновчења имовине стечајног дужника (*Службени гласник Републике Србије*, бр. 62/18), Агенција за лиценцирање стечајних управника, Центар за стечај, као стечајни управник стечајног дужника

**Друштво за услуге у ваздушном саобраћају AVIOGENEX д.о.о. Београд (Нови Београд) у стечају, ул. Народних хероја бр. 43, матични број: 20503912**

**ОБЈАВЉУЈЕ**

**ПОЗИВ СТРУЧНИМ ЛИЦИМА ЗА ДОСТАВЉАЊЕ ПОНУДЕ**

**за вршење услуга процене вредности, и то:**

* **процене вредности целокупне имовине стечајног дужника,**
* **процене вредности стечајног дужника као правног лица,**
* **процене вредности имовине стечајног дужника која је предмет заложног права,**
* **процене целисходности продаје стечајног дужника као правног лица односно целокупне имовине стечајног дужника у односу на продају имовине стечајног дужника у деловима**

Најзначајнију имовину стечајног дужника чине следеће покретне ствари:

* путнички авион BOEING 737-200 YU-ANP, који се налази на комплексу Аеродрома „Никола Тесла“ у Београду;
* спортски авион DR-400/180 YU-BPP, који се налази на комплексу Aеродромa „Панчевo“;
* разна неспецифицирана опрема и ствари, који се налазе у магацинском простору у Дунавској улици бр. 21 у Београду.

Понуде се достављају поштом или лично, на адресу канцеларије повереника стечајног управника Милене Костић: **Булевар краља Александра бр. 17, улаз 2, стан 20, Београд.** Уколико се понуда доставља лично, она се мора предати поверенику стечајног управника.

Крајњи рок за достављање понуда је **08.12.2023. год. до 15:00 часова.**

Понуде се достављају у два примерка, у затвореним ковертама. Оригинал и копија се достављају у посебним ковертама, са јасном ознаком „Оригинал“ односно „Копија“, уз назнаку да се понуда односи на вршење услуга процене вредности за стечајног дужника AVIOGENEX д.о.о. Београд у стечају.

Заинтересовани понуђачи, односно њихови овлашћени представници, могу добити интегрални текст позива за достављање понуда, са свим предвиђеним условима, од повереника стечајног управника.

Избор најповољнијег понуђача извршиће Одбор поверилаца у року прописаном Националним стандардом бр. 5. У случају да Одбор поверилаца не донесе одлуку у прописаном року, избор понуђача извршиће стечајни управник.

Овлашћено лице: повереник стечајног управника Милена Костић, контакт телефон: 063/256-020, мејл: mlnkstc@gmail.com.